《钓台》
宋代·张伯玉

尽逐鲸鲵埽八区，故人惟我更无余。
云台功将任图画，天上客星閒卷舒。
若把杀人来逐鹿，争似全身归钓鱼。
先生有意羲皇外，不为林泉傲帝居。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。